Småkraftforeninga

Småkraftforeninga er en norsk medlemsforeningSmåkraftforeninga med formål å samle alle som eier eller leier mikro-, mini- eller småkraftverk, eller har dette under planlegging eller bygging, til næringspolitisk samarbeid og virksomhet, å fremme rammevilkår, samt sikre rettigheter for foreningens medlemmer i forbindelse med småskala vannkraftverk.

 Medlemsmasse 
Ved inngangen til 2024 består Småkraftforeninga av rundt 600 småkraftverk som er i drift og mange nye under planlegging. I 2009 vedtok foreningas årsmøte å åpne for at småskala vindkraftprodusenter kan bli medlemmer av Småkraftforeninga. Per 2024 utgjør vindkraftprodusenter et mindretall av medlemstallet i forhold til vannkraftprodusenter

 Administrasjon 
Foreningas kontor ligger i Oslo sentrum. Per 2024 ledes foreninga av Knut Olav Tveit som daglig leder. Tidligere daglige ledere har vært Henrik Glette, Bjørn Lauritzen, Erik Lagethon, Svein Peder Sund og Olav Skeie.Artikkel på kraftverk.net

Småkraftnytt 4-2006 s. 4 ISSN 1504-0682

 Småkraftprisen 
miniatyr|Bilde fra tidsskriftet "Småkraftnytt", nr 2. 2013. Hermod Brekke (t.v.) mottar Småkraftprisen fra daværende styreleder i Småkraftforeninga, Trond Ryslett. Brekke mottok prisen for sitt bidrag til utvikling av nye vannkraft-turbiner.
Hvert år siden 2012 deler Småkraftforeninga ut småkraftprisen til en aktør som har bidratt til å styrke den norske næringen for småkraft, i form av innovasjon eller nye tekniske bidrag til bransjen, sterke bidrag til promotering av bransjen eller på annet vis ha spilt en sterk positiv rolle for næringen. Prisvinneren bør, ifølge kriteriene, ha hatt et langvarig og urokkelig engasjement for småkraftsektoren.

Den første prismottageren var den da nylig pensjonerte NVE-byråkraten Ivar Sægrov, som ble ansett som en sentral byråkrat da en ny bølge av småkraftutbygging i Norge skjøt fart fra midten av 1990-tallet. Bakgrunnen for at det da ble økt aktivitet i næringen, var at energiloven, som trådte i kraft i 1991, gjorde det mulig å selge kraft fra småkraftverk i et fritt marked. I en tid med begrenset kunnskap blant grunneiere, mangelfullt regelverk for næringen og mye nybrottsarbeid spilte Sægrov en sentral rolle for å finne de rette løsningene for bransjen og legge godt til rette for næringens fremtid.

Siden har prisen gått både til politikere, kjente turbin-utviklere og til samfunnsaktører, som f.eks. da en gruppe sparebanker fikk prisen i 2023 for deres innsats som rådgivere og gode lånegivere for næringen..

 Prisvinnere 
 2012: Ivar Sægrov, ansatt i NVE
 2013: Hermod Brekke, turbinutvikler
 2014: Olav Skeie, småkraftpioner, grunnlegger av bladet Småkraftnytt
 2015: Bjørn Lødemel, politiker (H) og Oskar Grimstad, politiker (Frp)
 2016: Trond Ryslett, småkraftpioner, tidligere styreleder i Småkraftforeninga
 2017: Einar Stensnæs, politiker (KrF)
 2018: Norges vassdrag- og energidirektorat (NVE)
 2019: Anders Kiær, småkraftpioner, tidligere styreleder i Småkraftforeninga
 2020: Ingen utdeling på grunn av koronapandemien
 2021: Bjarne Næreng, turbinutvikler
 2022: Rein Husebø, småkraftpioner
 2023: De norske sparebankene Sparebanken Vest, Sparebank 1 SR-bank, Sparebanken Møre, Sparebanken Sogn og Fjordane og Sparebank 1 Østlandet.
 2024: Knut Olav Tveit, daglig leder i Småkraftforeninga
 2025: Bjarte Skår, småkraftpioner

Referanser

Eksterne lenker
 Småkraftforeninga

Kategori:Norske interesseorganisasjoner
Kategori:Energi i Norge
Kategori:Etableringer i 2001